18/04/2017 | Administración LocalMunicipal
Padrón
Modificación de delegación de competencias

ANUNCIO MODIFICACIÓN DELEGACIÓN DE COMPETENCIAS En cumprimento do establecido no artigo 44 do Real decreto 2568/1986, do 28 de novembro, faise público o seguinte Decreto do Alcalde número 251/2017, do 6 de abril, polo que se modifica a delegación de competencias en diversos concelleiros e concelleiras: Antecedentes administrativos Primeiro. –Por Decreto do Alcalde número 848/2015, do 23 de decembro, acordouse delegar varias áreas en cada un dos concelleiros e concelleiras membros da Xunta de Goberno Local. Segundo. –O anterior acordo foi publicado no Boletín Oficial da Provincia da Coruña número 1 do 4 de xaneiro do 2016. Terceiro. –O 25 de marzo de 2017 o señor Alcalde, en representación do grupo político municipal do PP actualmente no goberno, e o señor concelleiro don Ángel Rodríguez Conde, en representación do grupo político municipal do PGD, asinan un acordo de goberno conxunto no que se recolle, entre outras cuestións, a delegación nos dous concelleiros membros do PGD varias áreas da actuación municipal. Fundamentos de dereito Primeiro. –Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43.3, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (ROF), nos que se recolle a posibilidade que o Alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras, Segundo. –Considerando as competencias que o artigo 21.1. e 2. da LBRL atribúe ao Alcalde, coas limitacións recollidas no parágrafo 3 do mesmo artigo e as previstas no artigo 14º do Regulamento orgánico municipal publicado no Boletín Oficial da Provincia da Coruña número 27 do 3 de febreiro de 1998, RESOLVO: Primeiro. –Modificar o réxime de delegacións de competencias establecido no Decreto deste Alcalde número 848/2015, do 23 de decembro, quedando establecido nos seguintes términos: A) Efectuar as seguintes delegacións xenéricas das áreas que se indican nos concelleiros e concelleiras que se relacionan, todos e todas membros da Xunta de Goberno Local, incluíndo, exclusivamente, as facultades de dirixir e xestionar os servizos correspondentes: 1. En don PABLO AGUSTIN CHAIBANI NEICU as áreas de: 1.1. Urbanismo, vivenda e solo, excluído o ámbito do casco histórico.1.2. Vías e obras.1.3. Parques e xardíns.1.4. Cemiterios.2. En dona ANA LILIAN ZAKARIA CARABACA as áreas de: 2.1. Cultura.2.2. Turismo.2.3. Comercio.2.4. Casco histórico.2.5. Igualdade e Muller.2.6. Xuventude e voluntariado.2.7. Política Lingüística.2.8. Información e comunicación.3. En don ANGEL RODRÍGUEZ CONDE as áreas de: 3.1. Servizos sociais, excluídos os servizos vinculados á terceira idade, o Centro de información á muller e, en xeral, igualdade e muller.3.2. Saúde pública.3.3. Protección civil e emerxencias.3.4. Persoal.3.5. Festexos. A delegación desta área terá efectos a partir do 24 de abril de 2017.4. En don AMADOU OURY RAMELL BEGHDADI as áreas de: 4.1. Servizos municipais básicos de alumbrado público e xestión enerxética, abastecemento de auga potable e saneamento de augas residuais, limpeza viaria e recollida e tratamento dos residuos sólidos urbanos.4.2. Praza de abastos, mercado dominical e, en xeral, venda ambulante. B) Efectuar as seguintes delegacións especiais relativas aos servizos que se indican nos seguintes concelleiros e concelleiras, incluíndo, exclusivamente, as facultades de dirección interna e xestión: 1. En don ANDRÉS SANMARCO SANTOS os servizos de: 1.1. Deportes.1.2. Promoción do emprego e traballo.2. En don PELI SALVADOR IGNACIO LEVIA PONCES os servizos de, 2.1. Educación e ensino.2.2. Terceira idade. Segundo. –Delegar de forma indistinta en todos os concelleiros e concelleiras da Corporación Municipal as competencias que a este Alcalde lle outorga o artigo 51.1 do Código Civil para autorizar os matrimonios civís que se celebren neste término municipal. Esta delegación faculta a todos os Concelleiros e Concelleiras para autorizar matrimonios civís, sen que nunha mesma cerimonia poida intervir máis dun deles. Terceiro. –Nos casos de ausencia, vacante, enfermidade ou calquera outro impedimento dos Concelleiros ou Concelleiras delegadas, este Alcalde asumirá de xeito directo e automático as competencias delegadas en tanto que titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido. Cuarto. –De conformidade co establecido no artigo 44 do ROF, as delegacións enumeradas no apartado primeiro terán efecto dende o día de aprobación, de ser caso, por parte do Pleno da Corporación Municipal do acordo de modificación do réxime de dedicacións parciais e compatibilidades, sen prezuízo da súa notificación aos Concelleiros e ás Concelleiras afectadas. A partir dese momento terán carácter indefinido, sen perxuízo da potestade de avocación, revogación ou modificación das mesmas por parte desta Alcaldía. Quinto. –Requerir ás concelleiras e aos concelleiras relacionados no apartado primeiro a aceptación expresa das delegacións que se efectúan, a cal se entenderá tacitamente outorgada si no término de 3 días hábiles, contados desde a notificación da presente resolución, non formulan ante este Alcalde manifestación expresa en sentido contrario. Sexto. –Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta do mesmo ao Pleno da Corporación Municipal na primeira sesión ordinaria que se convoque. Sétimo. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 6 de abril de 2017 O Alcalde Asdo.: Antonio Fernández Angueira